**Sõidukite müügi raamleping nr. 1-18/2020/72**

Riigimetsa Majandamise Keskus (edaspidi ostja), registrikood 70004459, asukoht Sagadi küla, Haljala vald, Lääne-Viru maakond 45403, mida esindab juhatuse esimees Aigar Kallas, kes tegutseb RMK põhimääruse alusel, ühelt poolt,

ja

Elke Mustamäe AS (edaspidi müüja), registrikood 10000805, asukoht Mustamäe tee 22, Tallinn, mida esindab seaduse ja põhikirja alusel Ando Rahu,

(ostja ja müüja tekstis koos edaspidi pooled), sõlmisid käesoleva sõidukite müügi raamlepingu (edaspidi leping) alljärgnevas:

1. **Lepingu dokumendid**
   1. Lepingu dokumendid koosnevad käesolevast lepingust ja lepingu p. 10.1. Loetletud lisadest, mis on käesoleva lepingu lahutamatuteks osadeks.
   2. Pooled tagavad ja deklareerivad, et lepingu sõlmimisega ei ole nad rikkunud ühtegi enda suhtes kehtiva seaduse, põhikirja või muu õigusakti sätet ega ühegi endale varasemate kokkulepetega võetud kohustust.
   3. Leping on sõlmitud avatud menetlusega riigihanke „Sõidukid 2020“ (viitenumber 218991, DHS nr. 1-47.1927) tulemusena.
2. **Lepingu ese**
   1. Lepinguga ostja ostab ja müüja kohustub müüma sõidukeid lepinguga kokkulepitud tingimustel.
   2. Ostja esitab pärast käesoleva lepingu sõlmimist tellimusi, milles määratakse ostetavate sõidukite kogus ja tarneaeg.
   3. Müüja annab tellimuses määratud tähtajal ostjale üle sõidukid ning teeb võimalikuks omandi ülemineku ostjale, ostja aga tasub müüjale sõidukite ostuhinna rahas ja võtab sõidukid vastu.
   4. Müüja teostab enne sõidukite ostjale üleandmist kõik toimingud, mis on seotud sõidukite ostja omandisse registreerimisega Maanteeametis (s.h. riigilõivude tasumine).
   5. Müüja või tema selleks volitatud esindaja/alltöövõtja teostab kõik sõidukite tehnohooldused kuni 250 000 läbisõiduni:
      1. Kaubik

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  | Läbisõit | | | | | | | | | | | |
| Hooldevälp (km) (tuhat) | 20000 | 40000 | 60000 | 80000 | 100000 | 120000 | 140000 | 160000 | 180000 | 200000 | 220000 | 240000 |
| Maksumus (eur) ilma  käibemaksuta | 124,57 | 290,89 | 124,57 | 290,89 | 124,57 | 322,67 | 124,57 | 604,11 | 124,57 | 298,76 | 124,57 | 298,76 |

Kokku eur 2853,49 käibemaksuta

* + 1. Viiekohaline ja neljaukseline kastiga maastur

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  | |  | |  | |  | | Läbisõit | | | | | | | | | | | |
| Hooldevälp (km) (tuhat) | 15000 | 30000 | | 45000 | | 60000 | | 75000 | | 90000 | 105000 | 120000 | 135000 | 150000 | 165000 | 180000 | 195000 | 210000 | 225000 | 240000 |
| Maksumus (eur) ilma  käibemaksuta | 164,93 | 344,49 | | 192,47 | | 410,55 | | 184,60 | | 348,42 | 196,40 | 414,49 | 192,47 | 415,53 | 192,47 | 414,49 | 192,47 | 344,49 | 192,47 | 455,69 |

Kokku eur 4656,40 käibemaksuta

* + 1. Neljakohaline ja neljaukseline kastiga maastur

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  | |  | |  | |  | | Läbisõit | | | | | | | | | | | |
| Hooldevälp (km) (tuhat) | 15000 | 30000 | | 45000 | | 60000 | | 75000 | | 90000 | 105000 | 120000 | 135000 | 150000 | 165000 | 180000 | 195000 | 210000 | 225000 | 240000 |
| Maksumus (eur) ilma  käibemaksuta | 164,93 | 344,49 | | 192,47 | | 410,55 | | 184,60 | | 348,42 | 196,40 | 414,49 | 192,47 | 415,53 | 192,47 | 414,49 | 192,47 | 344,49 | 192,47 | 455,69 |

Kokku eur 4656,40 käibemaksuta

1. **Esmane tellimus**
   1. Müüja müüb ja ostja ostab järgmised sõidukid:
   2. 3 kaubikut.
   3. 12 viiekohalist ja neljaukselist kastiga maasturit.
   4. 3 neljakohalist ja neljaukselist kastiga maasturit..
2. **Ostuhind** 
   1. Müüja müüb ja ostja ostab sõidukid vastavalt lepingu lisale 1:
      1. Kaubiku ostuhinnaga viisteist tuhat kaheksasada nelikümmend üheksa (15 849) eurot ja 65 senti;
      2. Viiekohalise ja neljaukselise kastiga maasturi ostuhinnaga kakskümmend kolm tuhat kaheksasada kolmkümmend kolm (23 833) eurot ja 35 senti;
      3. Neljakohalise ja neljaukselise kastiga maasturi ostuhinnaga kakskümmend kolm tuhat nelisada neli (23 404) eurot ja 47 senti.
   2. Müüja teostab oma kulul sõidukite registreerimisega seotud toimingud vastavalt lepingu punktile 2.4.
   3. Ostja tasub sõidukite tehnohoolduse eest vastavalt punktis 2.5. fikseeritud hindadele. Tehnohoolduse eest tasutakse pärast vastavate tehnohoolduse toimingute igakordset teostamist.
   4. Lepingu punktides 4.1 ja 4.3. kokku lepitud hindadele lisandub käibemaks.
   5. Ostja tasub saadud kauba eest müüja poolt esitatud arve(te) alusel. Müüja esitab arve vaid elektrooniliselt. Arve esitamiseks tuleb kasutada elektrooniliste arvete esitamiseks mõeldud raamatupidamistarkvara või raamatupidamistarkvara E-arveldaja, mis asub ettevõtjaportaalis https://www.rik.ee/et/e-arveldaja.
   6. Maksetähtaeg on 14 päeva arve väljastamise kuupäevast arvates.
3. **Sõidukite üleandmine ja omandiõiguse üleminek**
   1. Müüja on kohustatud sõidukid ostjale üle andma vastavalt graafikule, mis esitatakse ostjale 2 nädala jooksul peale tellimuse esitamist.
   2. Sõidukite üleandmine müüjalt ostjale vormistatakse üleandmise-vastuvõtmise aktiga. Üleandmise-vastuvõtmise akti koostab müüja ja esitab allkirjastatult ostjale sõidukite üleandmisel.
   3. Üleandmise-vastuvõtmise aktile alla kirjutamise hetkest läheb müüjalt ostjale üle sõidukite valdus ja juhusliku hävimise riisiko ning ostja poolt sõidukite ostuhinna tasumisega läheb müüjalt ostjale üle sõidukite omandiõigus
   4. Sõidukite üleandmine ja üleandmise-vastuvõtmise aktile allakirjutamine toimub müüja vastava piirkonna esinduses. Üleandmiskoha määrab ostja.
4. **Müüja õigused ja kohustused**
   1. Müüja esitab peale üleandmise-vastuvõtmise akti allkirjastamist mõlema poole poolt ostjale arve üleantud sõidukite eest tasumiseks.
   2. Müüja on kohustatud registreerima sõidukid enne ostjale üleandmist Maanteeametis ostja omandisse.
   3. Müüja teatab kirjalikult ostja esindajale sõidukite üleandmise tähtpäeva vähemalt 3 (kolm) tööpäeva ette.
   4. Müüja kohustub tagama sõidukite vastavuse valmistaja tehnilistele tingimustele, käesoleva lepingu dokumentide tingimustele, Eestis seda liiki vara suhtes kehtivatele standarditele ning tehnilistele nõuetele ja seda liiki varadele üldiselt esitatavatele nõuetele.
   5. Müüja on kohustatud sõidukid ostjale üle andma komplektsuses (s.h lisavarustus), mis vastab lepingu punktis 11.1 toodule.

Müüja annab ostjale müüdud sõidukitele garantii alljärgnevalt. Müüja tagab sõidukite garantii kehtivuse ajal kõigi ilmnenud puuduste viivitamatu ja tasuta kõrvaldamise vastavalt valmistaja ja müüja garantiitingimustele.

* + - 1. Kaubikutel garantii kestusega vähemalt viis aastat või kuni 150 000 kilomeetri läbimiseni olenevalt sellest, milline tingimus saabub varem (vastavalt esitatud pakkumusele).
      2. Viiekohalise ja neljaukselise kastiga maasturite garantii kestusega vähemalt viis aastat ja ilma läbisõidupiiranguta (vastavalt esitatud pakkumusele).
      3. Neljakohalise ja neljaukselise kastiga kastiga maasturite garantii kestusega vähemalt viis aastat ja ilma läbisõidupiiranguta (vastavalt esitatud pakkumusele).
  1. Müüja kohustub teostama sõidukite tehnohooldust vastavalt lepingu punktis 2.5 toodule ja valmistajatehase poolt esitatud nõuetele.
  2. Müüja kohustub tagama sõidukite teenindamise kõikides Eestis asuvates müüja poolt volitatud hooldejaamades edaspidiseks hoolduseks ja remondiks.
  3. Müüjal on õigus saada üle antud sõidukite eest lepingus kokkulepitud tasu.

1. **Ostja õigused ja kohustused**
   1. Ostjal on õigus esitada müüjale tellimusi vastavalt lepingu punktile 2.2 kuni 31.12.2020.
   2. Ostja on kohustatud tasuma müüja poolt vastavalt lepingule esitatud arved 14 (neljateistkümne) kalendripäeva jooksul arvates vastava arve saamisest.
   3. Ostja kohustub sõidukid vastu võtma müüja poolt vastavalt lepingu punktile 5.3 saadetud teates sätestatud kuupäeval.
   4. Ostjal on õigus nõuda müüjalt lepinguga sätestatud kohustuste täitmist ning pidada müüjale tasumisele kuuluvast summast kinni leppetrahv.
2. **Vastutus**
   1. Pooled kannavad teineteise eest täielikku varalist vastutust lepingu süülise mittetäitmisega või mittekohase täitmisega tekitatud otsese varalise kahju eest.
   2. Ostja poolt tasumisega viivitamisel on müüjal õigus ostjalt nõuda tähtaegselt tasumata summalt viivist 0,15 % iga viivitatud päeva eest.
   3. Müüja poolt sõidukite üleandmisega viivitamisel maksab müüja ostjale tähtaegselt üle andmata sõidukite hinnast leppetrahvi 0,15 % iga viivitatud päeva eest.
   4. Poolel on õigus lepingust taganeda, kui teine pool süüliselt viivitab lepingus ettenähtud kohustuse täitmisega 20 (kakskümmend) tööpäeva või enam või teise poole suhtes kuulutatakse välja pankrot, samuti muudel lepingus ja seaduses ettenähtud juhtudel.
   5. Lepingust taganemine ei vabasta müüjat temale lepingu tingimustega pandud garantiikohustuste täitmisest lepingust taganemiseni müüdud sõidukite suhtes ega ostjat käesoleva lepingu alusel üle antud sõidukite eest tasumisest.
   6. Kui sõidukid on tunnistatud lepingule mittevastavaks määrab ostja müüjale mõistliku tähtaja avastatud puuduste kõrvaldamiseks.
   7. Ostjal on õigus lepingu tingimustele mittevastavate sõidukite vastuvõtmisel alandada ostuhinda, v.a. juhul,

1) kui müüja parandas või asendas sõiduki lepingutingimustele vastavate kaupadega;

2) kui ostja keeldus õigustamatult vastu võtmast müüja ettepanekut sõiduki parandamise või asendamise kohta.

* 1. Kui müüja ei ole täiendava tähtaja jooksul kohustust parandada või asendada sõidukit lepingutingimustele vastava sõidukiga kohaselt täitnud, võib ostja peale tähtaja möödumist kasutada muid õiguskaitsevahendeid.

1. **Vääramatu jõud**
   1. Lepinguliste kohustuste täitmata jätmist loetakse pooltele vabandatavaks ning selle eest ei rakendata sanktsioone ajal, mil täitmist takistab vääramatu jõud. Vääramatu jõu asjaolude esinemisest tuleb teist poolt viivitamatult informeerida, vastasel korral kaotab pool õiguse apelleerida vääramatule jõule.
   2. Vääramatuks jõuks on asjaolud, mida pool ei saanud mõjutada ja mõistlikkuse põhimõttest lähtudes ei saanud temalt oodata, et ta lepingu sõlmimise ajal selle asjaoluga arvestaks või seda väldiks või takistava asjaolu või selle tagajärje ületaks.
   3. Vääramatu jõu asjaolude esinemisel on pooled kohustatud rakendama kõiki võimalikke kohaseid meetmeid, et vähendada teisele poolele tekkivat kahju ja tagada võimaluste piires lepingu täitmine.
   4. Vääramatu jõu aluseks olevate asjaolude esinemisel kestusega rohkem kui 45 (nelikümmend viis) päeva on kummalgi poolel õigus lepingust taganeda.
2. **Vaidluste lahendamine**
   1. Kõik vaidlused ja lahkarvamused, mis tekivad seoses lepingu täitmise või tõlgendamisega lahendatakse pooltevaheliste läbirääkimiste teel. Kui kokkulepet ei saavutata, lahendatakse vaidlused Harju Maakohtus.
3. **Lepingu lisad**
   1. Hanke dokumentatsioon.
4. **Poolte rekvisiidid:**

Riigimetsa Majandamise Keskus Elke Mustamäe AS

Registrikood 70004459 Registrikood 10000805

Sagadi küla, Haljala vald, Mustamäe tee 22, Tallinna

45403 Lääne-Viru maakond Tel +372 6505700

Tel 676 7500 E-post mustamae@elke.ee

E-post rmk@rmk.ee

(allkirjastatud digitaalselt) (allkirjastatud digitaalselt)

Aigar Kallas Ando Rahu